Existuje jedna vec, ktorá študentku prestížnej univerzity Alex, neskutočne trápi. Vzťah s Dávidom, chodiacim stereotypom a bratom najlepšej kamošky, ju dusí. Ukončenie vzťahu s ním, by ale ohrozilo jej dlhoročné priateľstvo s Laurou. Keď do ročníka neplánovane nastúpi atraktívny a príťažlivý Damián, okamžite zaujme nielen Lauru, ale aj Alex. Poslednou kvapkou, v ich naštrbených vzťahoch, je Alexina nová kamoška, Valéria. Rebelka a dievča pochybných mravov. Laura varuje Alex pred kamoškou z pekla a spolu s bratom pripravia dievčatám horúce chvíle. Kým Alex potichu trpí, excentrická Valéria sa nemieni utápať v slzách. Svet kamošky, zviazaný nezmyselnými pravidlami, šikovne obráti hore nohami a riskantná jazda, dvoch mladých dievčat, sa môže začať.